februar, 2017

**Kære Lærkevej 4-6,**

Vedhæftet er en orientering om etablering af internet/TV v. Parknet.

Vær venligst opmærksom på, at i skal tilmelde jer TV inden 20. marts på <http://parknet.dk/tilmelding/>.

EventuelleTV-aftaler med YouSee bliver automatisk opsagt.

Husk at framelde evt. egne internetaftaler pr. 5. april, hvor vi overgår til Parknet.

**Betaling**

Herunder kan I se priserne, som også blev fremlagt på ekstra ordinær generalforsamling i sommeren 2015.

|  |  |  |
| --- | --- | --- |
|  | Over husleje (mdr.) | Egenbetaling (mdr.) |
| Internet | 53,- |  |
| TV |  | 87,- og op efter |
| Etablering\*  (97991,25 på 16 andele over 16 mdr.) | 379,- |  |

Etableringen blev dyrere end forventet pga. moms og uforudsete udgifter, så derfor er afbetalingsperioden længere.

Etableringen er en individuel forbedring som afskrives over 10 år.

Med venlig hilsen

Bestyrelsen

**Se infobrev fra parknet på næste side**

København, februar, 2017

### Orientering til beboere i AB Lærkevej 4-6 vedr. Parknet, Internet og TV.

Vi forventer at være i drift med Parknet-internet og Parknet-TV, tirsdag d. 05.04.2017.

**På selve idriftsættelsesdagen**: Når alt kører, ophænger Parknet opslag i alle opgange om, at nu er vi på – med bl.a. kontaktinformation til Parknet support. Hold derfor øje med opslagene!

**Parknet-Internet leveres til hele foreningen og internet-abonnement betales via huslejen. Du er automatisk tilmeldt.**

**Parknet-TV signal, leveres kun til dem som tilmelder sig:** Hvis du ønsker TV-pakker og/eller digitale tilvalgspakker/kanaler, **kræver dette individuelle tilmelding via Parknets online-tilmeldingssystem.** Hvis du tilmelder dig til og med mandag d. 20.03.2017, bliver du tilsluttet TV ved idriftsættelsen.   
 **Tilmeldingsgebyr**TV-tilmeldinger af TV-pakker via onlinetilmeldingen har GRATIS tilmeldingsgebyr og dette gælder frem til og med mandag d. 20.03.2017. Der er dog alene gratis tilmelding via online tilmelding, sker det via andre metoder som f. eks. telefon, e-mail, personligt eller post, koster det et gebyr. Efter mandag d. 20.03.2017, koster tilmelding online også et gebyr. Digitale tilvalgspakker/kanaler har ingen tilmeldelsesgebyr**.** Se betingelser og priser på Parknets website.

TV-tilmeldinger efter mandag d. 20.03.2017, bliver først tilkoblet ifølge Parknets normale betingelser (Ifølge Parknets website: "Pakkeskift og oprettelse udføres til den næste første, såfremt vi har bestillingen senest den 20. i måneden."). TV-tilmeldinger har start af betalingsperioden, d. 01.04.2017 for tilmeldinger til og med mandag d. 20.03.2017. Pt. fakturerer Parknet kvartårligt. Ved indkøring i faktureringssystemet, kan der i nogle tilfælde være en "skæv" opkrævning.

**Generelt vedr. tilmeldingen online**

Det er MEGET vigtigt, at man tilmelder sig med mobilnummer og e-mail adresse, da de hos Parknet kommunikerer via sms og e-mail.

**Yderligere information:**

Du kan besøge Parknets website for flere informationer, kanallister (opdateres jævnligt) og oplysninger om tekniske indstillinger af nogle TV. Besøge Parknets website her: <http://parknet.dk>

**Adgang til online-tilmeldingen kan ske på to måder:**

a) Via den direkte webadresse: <http://parknet.dk/tilmelding/>

b) Via Parknets website: Til højre klikkes på den firkantet knap "Tilmelding".

**På næste side er der nogle tekniske informationer og anbefalinger.**

**Tekniske informationer og anbefalinger**

**Vedr. Parknet Internet**

Du skal forbinde din router, switch eller computer direkte til den nye datastikdåse i væggen. Hvis du kun har 1 stk computer, behøver du ingen ekstra udstyr, ud over en almindelig ethernet netkabel med RJ45 han-stik i hver ende. Ønsker du flere computere tilsluttet, skal du bruge en lille switch (f. eks. 5 ports gigabit switch) eller en trådløs wifi router med indbygget gigabit switch (typisk 4 porte). Da vores nye lokalnetværk understøtter gigabit, anbefaler vi udstyr der understøtter dette. 100 mbit baseret udstyr kan dog godt benyttes, men udnytter ikke båndbredden på over 100 mbit. Parknet yder support for internt- kabling og udstyr, men mod et gebyr. Der er gratis support "frem til stikket i væggen". Bemærk at trådløse løsninger yder typisk en lavere båndbredde end den der kommer ud af vægstikket og dermed en mindre flaskehals. For at udnytte det fulde hastighed, anbefales at forbinde via netkabel. Vedr. evt. køb af ekstraudstyr: F. eks. El-giganten el. Brinck Elektronik, Frederiksborggade 42.

**Parknet sælger wifi router**

Ud over, at du kan købe routere andre steder, så har Parknet testet en lang række nye wifi router modeller fra flere forskellige producenter. Parknet har derfor udvalgt en bestemt model. Den er prekonfigureret og det eneste man skal indstille er password. Bemærk at Parknet ikke yder gratis support for andre routere end den som Parknet sælger. Den, understøtter den nyeste wifi standard "AC". Det kræver at din computer understøtter AC, for at udnytte de høje hastigheder. Ellers understøtter routeren, de ældre kendte wifi standarder. Alle PDS-kobber-ethernet-porte understøtter gigabit. Yderligere oplysninger om routeren findes på: <http://parknet.dk/internet/tradlos-router-2/>

**Vedr. Parknet TV**

Du tilslutter dit TV til det nye antennestik i væggen. Pga. det nye 4G-mobilnetværk er der risiko for radiostøj på TV-signalet: Benyt derfor en god skærmet coax antennekabel med ferritkerner lige ved stikket i hver ende og som har støbte stik eller, hvis du selv vil påsætte stik, anbefales stik fra Televès som er ekstra skærmet stik. Parknet sælger TV-kabler. Alle Parknets normale TV pakker fremvises ukodet via Parknets digitale signal og kræver enten en ekstern DVB-C/MPEG2/MPEG4 tuner-boks (Så kan man se digitalt tv på f.eks. en gamle billedrørs TV og ældre fladskærme), eller fladskærme med indbygget DVB-C/MPEG2/MPEG4 tuner. Disse typer fladskærme kræver kun ekstraudstyr, hvis man ønsker at abonnere på digitale tilvalgspakker/kanaler (se herunder). Når du har tilsluttet dit TV til Parknet, skal du gennemføre en ny kanalsøgning, da Parknet bruger andre frekvenser og kanalplaceringer end f. eks. Yousee.

**Vedrørende TV-tilvalgspakker med tilvalgskanaler**

Digitale tilvalgspakker/kanaler sendes krypteret (kodet). For at se disse kanaler, skal man have udstyr der kan 'låse' kanalen op og dekode signalet. Parknet sælger en ekstern DVB-C/MPEG2/MPEG4 tuner-boks. Så kan man se digitalt tv på f.eks. gamle billedrørs TV og ældre fladskærme uden indbygget DVB-C/MPEG2/MPEG4 tuner. For fladskærme med såkaldt CI-slot og indbygget DVB-C/MPEG2/MPEG4 tuner, sælger Parknet en CAM-modul. CAM-modulet er udelukkende en dekoder, der låser op for det kodet signal. Se Parknets website vedr. salg af udstyr. Bemærk: man kan ikke bruge f.eks. You-See's bokse og CAM-moduler. Parknet kan dog alene garantere, at de bokse og CAM-moduler Parknet sælger, virker til Parknets kodningssystem. **Alle 4 normale tv-pakker hos Parknet er IKKE krypteret/kodet. KUN digitale tilvalgspakker/kanaler er kodet. Tilvalgspakker/kanaler, kræver at du har abonnement, som minimum, på den normale Lille-TV-pakke.**